armvectores/hy_wikipedia_2023 huggingface dataset:
Ռուզա (գետ)

Ռուզա (ռուս.՝ Руза), գետ Ռուսաստանում (Մոսկվայի մարզ)։


== Աշխարհագրություն ==
Ռուզա գետը սկիզբ է առնում Մալոյե Կրուտոյե գյուղից և թափվում է Մոսկվա (գետ)։ Գետը պատկանում է Կասպից ծովի ավազանին։


== Հիդրոգրաֆիա ==
Ռուզա գետի երկարությունը կազմում է 145 կմ, ավազանի մակերեսը՝ 1990 կմ2 է։ Գետի ջրի ծախսը միջինում կազմում է 13,1 մ3։


== Վտակներ ==
Ռուզա գետի վտակներն են ձախից՝ Օզերնա, Պեդնյա, Վոլոշնյա, Կոստինկա (Խլուպնյա), Բելայա, աջից՝ Աջ Պեդնյա, Մուտնյա, Ժարովնյա գետերը։


== Տես նաև ==
Գետ
Ակունք և Գետաբերան
Սան Ջակոմո դելե Սենյատե

Սան Ջակոմո դելե Սենյատե (իտալերեն՝ San Giacomo delle Segnate), կոմունա Իտալիայում։ Գտնվում է Լոմբարդիա մարզի Մանտուա գավառում։ Բնակչությունը կազմում է 1702 մարդ, խտությունը կազմում է 106 մարդ/կմ²։ Տարածքը գրավում է 16 կմ²։ Էլեկտրոնային փոստ՝ 46020, հեռախոսային կոդ՝ 0376։
Սուրբ Հակոբոս Ավագ առաքյալը հարգվում է որպես համայնքի հովանավոր։


== Ծանոթագրություններ ==
Պոնցանո Վենետո

Պոնցանո Վենետո (իտալերեն՝ Ponzano Veneto), կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 9760 մարդ, խտությունը՝ 444 մարդ/կմ²։ Զբաղեցնում է 22 կմ² մակերես։ Փոստային ինդեքս՝31050, հեռախոսային կոդ՝ 0422։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Բոբրինկա (գյուղ, Բոբրինեցի շրջան)

Բոբրինկա (ուկրաիներեն՝ Бобринка), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Բոբրինկա գյուղում բնակվում էր 411 մարդ։ Բնակավայրը զբաղեցնում է 1883 կմ² տարածք։ Բնակչության խտությունը կազմում էր 218,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դելմիրա Ագուստինի

Դելմիրա Ագուստինի (իսպ.՝ Delmira Agustini, հոկտեմբերի 24, 1886(1886-10-24)[…], Մոնտեվիդեո, Ուրուգվայ - հուլիսի 6, 1914(1914-07-06), Մոնտեվիդեո, Ուրուգվայ), ուրուգվայցի բանաստեղծուհի։


== Կենսագրություն ==
Ծնվել է 1886 թվականի հոկտեմբերի 24-ին Ուրուգվայի մայրաքաղաք Մոնտեվիդեոյում, մեծահարուստի ընտանիքում։ Հայրը՝ ուրուգվայցի Սանտյագո Ագուստինին, մահացել է 1925 թվականի հուլիսի 8-ին, մայրը՝ Մարիա Մուրտֆելդ Տրիական (1859-1934), արգենտինուհի է։ Դելմիրա Ագուստինին ստացել է տնային կրթություն, եղել է բավականին օժտված. տասը տարեկանում արդեն գրել է բանաստեղծություններ, պարապել է ֆրանսերեն, զբաղվել երաժշտությամբ և գեղանկարով։
1913 թվականի օգոստոսի 14-ին ամուսնանում է Էնրիկե Ռեյեսի (իսպ.՝ Enrique Job Reyes) հետ, սակայն մեկ ամիս անց թողնում է նրան։ 1914 թվականի հունիսի 15-ին տեղի է ունենում պաշտոնական ամուսնալուծությունը, որից մեկ ամիս անց Էնրիկոն Դելմիրային սպանում է՝ երկու կրակոց արձակելով նրա գլխին, որից հետք ինքն էլ ինքնասպանություն է գործում։ Դելմիրա Ագուստինին թաղված է Մոնտեվիդեոյի կենտրոնական գերեզմանատանը։


== Ստեղծագործությունը ==
Ագուստինին գրել է «La Alborada» («Լուսաբաց») ամսագրի համար։ Նա պատկանում է այսպես կոչված «1900-ի սերնդին», որոնցից էին նաև լատինամերիկյան բանաստեղծ-մոդեռնիստներ Խուլիո Էրերրա ի Ռեյսսիգը, Լեոպոլդո Լուգոնեսը, Ռուբեն Դարիոն, որոնց համարում էր իր ուսուցիչները։ Ռուբեն Դարիոն նրան համեմատում էր Թերեզա Ավիլացու հետ, նշելով, որ նրանից հետո Ագուստինին առաջին իսպանալեզու կին բանաստեղծն է։
Բանաստեղծուհին կենտրոնացած էր կանացի սեռականության թեմայի վրա, թեպետ այդ ժամանակ գրական աշխարհում տիրապետում էին տղամարդիկ։
Էրոսը՝ սիրո աստվածը, որը խորհրդանշում է էրոտիզմը, ոգեշնչման աղբյուր է նրա մարմնական հաճույքի զգացողությամբ պոեզիայի համար։ Էրոսը Ագուստինիի բազմաթիվ գրական ստեղծագործությունների գլխավոր հերոսն է։ Նա Էրոսին նվիրեց նաև իր երրորդ գիրքը՝ «Դատարկ գավաթներ» (1913), որն ապահովեց նրա մուտքը գրական նոր շարժման՝ La Vanguardia-ի (Ավանգարդ) մեջ։


=== Բանաստեղծական ժողովածուներ ===
Կենդանության օրոք Դելմիրա Ագուստինին հրատարակել է երեք բանաստեղծական ժողովածու՝

«Սպիտակ գիրք» (իսպ.՝ El libro blanco, 1907),
«Առավոտյան երգեր» (իսպ.՝ Cantos de la mañana, 1910),
«Դատարկ գավաթներ» (իսպ.՝ Los cálices vacíos, 1913):Կյանքի ընթացքում չհրատարակված ժողովածուները հրատարակվել են 1924 թվականին՝

«Էրոսի ծաղկանոցը» (իսպ.՝ El rosario de Eros)
«Առկայծող խորխորատներ» (իսպ.՝ Los astros del abismo)


== Արվեստի մեջ ==
Դելմիրա Ագուստինի անունը մեծ ճանաչում ունի լատինամերիկյան երկրներում։ «Մենք բոլորս՝ Ամերիկայի բանաստեղծուհիներս, գալիս ենք նրանից»,- ասել է չիլիացի բանաստեղծուհի Գաբրիելա Միստրալը։
Ամերիկացի գրող Ջուդի Վերամենդին գրել է վեպ և պիես «Դատարկ գավաթներ» (անգլերեն և իսպաներեն) վերնագրով՝ Ագուստինիի կյանքի և ստեղծագործության մոտիվներով։ Ներկայացման առաջնաելույթը տեղի է ունեցել Չիկագոյում 2003 թվականի ապրիլ-մայիսին։
2012 թվականին թողարկվել է ռեժիսոր Կրիստին Լորանի ֆրանս-պորտուգալական «Վա՞ղը» (ֆր.՝ Demain?) ֆիլմը Ագուստինիի կենսագրության մոտիվներով։


== Ծանոթագրություններ ==
39 (թիվ)

39 (երեսունինը), բնական թիվ է


== Աստղագիտության մեջ ==
39 կարգային թիվն է կրում Լեթիցիա աստերոիդը


== Քիմիայում ==
39-ը Իթրիումի ատոմային թիվն է


== Այլ ==
39-ը Ֆրանսիայի Յուրա դեպարտամենտի կարգային թիվն է
39-ը բրիտանական Qween խմբի երգերից է


== Տես նաև ==
39-րդ հարավային զուգահեռական
39-րդ հյուսիսային զուգահեռական


== Արտաքին հղումներ ==
ՈՒԵՖԱ Սուպեր գավաթ 2013

2013 թվականի Ուեֆայի սուպերգավաթը 38 այդ մրցաշարի 38-րդ խաղարկությունն է։ Դրան մասնակցում են 2013 թվականի Չեմպիոնների Լիգայի հաղթողը՝ Բավարիան և Եվրոպա Լիգայի հաղթողը՝ Չելսին։ Խաղն անցկացվում էր Պրագայի Էդեն Արենա մարզադաշտում։
Բավարիան դարձավ առաջին գերմանական թիմը, ով կարողանում է նվաճել այդ տիտղոսը՝ հաղթելով Չելսիին 11 մետրանոց հարվածաշարով։ Դա նաև առաջին խաղարկությունն էր սուպերգավաթի, որտեղ հաղթողը որոշվեց 11 մետրանոց հարվածաշարով։


== Անցկացման վայր ==
2011 թվականի հունիսի 16-ին հայտարարվեց, որ Էդեն Արենան ընդունելու է 2013 թվականի սուպերգավաթը։ Այն Պրագայի քաղաքային մարզադաշտն է, որը հիմնականում ընդունում է Չեխիայի առաջնության հանդիպումները։


== Թիմեր ==


== Թիմերի մասին ==
2004 թվականից հետո այս սուպերգավաթի հանդիպումը առաջինն էր, երբ թիմերը հանդես էին գալիս առանց այն մարզիչների, որոնք հաղթել էին տիտղոսները։ Չելսիի գլխավոր մարզիչ Ռաֆայել Բենիտեսը, ում գլխավորությամբ Չելսին հաղթեց Եվրոպա Լիգան, լքեց ակումբը և ղեկավարեց Նապոլին, իսկ Բավարիային Չեմպիոնների Լիգայի հաղթանակ պարգևած Յուպ Հայնկեսը ավարտեց մարչական կարիերան։ Բենիտեսին փոխարինեց Մոուրինյոն, իսկ Հայնկեսին՝ Գվարդիոլան։ Գվարդիոլան նախկինում երկու անգամ Բարսելոնայի հետ նվաճել էր ՈՒԵՖԱ սուպերգավաթը, իսկ Մոուրինյոն մեկ անգամ Պորտուի հետ խաղացել էր սուպերգավաթում, սակայն պարտություն կրել Միլանից։


== Տոմսերի վաճառքը ==
Տոմսերի պաշտոնական վաճառքը սկսվեց հունիսի 14-ին։ Տոմսերն արժեին 50, 90 և 130 ֆունտ ստեռլինգ։


== Կազմերը, համազգեստը, գոլերի հեղինակները և իրացրած ու չիրացրած 11 մետրանոցները ==


== Կանոններ ==
90 րոպե
30 րոպե լրացուցիչ, եթե հիմնական ժամանակում ոչ-ոքի գրանցվի
11 մետրանոց հարվածաշար, եթե 30 րոպեում ևս ոչ-ոքի գրանցվի
Հանդիպման լավագույն ֆուտբոլիստ՝ Ֆրանկ Ռիբերի


== Խաղի վիճակագրություն ==


== Ծանոթագրություններ ==


== Արտաքին հղումներ ==
2013 UEFA Super Cup, UEFA.com
UEFA Super Cup History: 2013, UEFA.com
Բեթհովեն (ֆիլմ)

«Բեթհովեն» (անգլ.՝ Beethoven), 1992 թվականի ամերիկյան ընտանեկան կատակերգություն։ Նույնանուն առաջին ֆիլմ, որի ռեժիսորն է Բրայանոմ Լևանտոմը։ Գլխավոր դերերում խաղում են՝ Բոնի Հանտը և Չարզ գրոդինը։


== Սյուժե ==
Մի անասնաբույժ հնարում է փանփուշտ, դեղեր, սրսկիչ և փորձարկում շների վրա, որը իր համախոհները գողանում էին կենդանաբանական խանութից։ Մի փորձի համար պետք էր մեծ շուն։ Փոքր քաղաքում գտնել մեծ շուն դա շատ դժվար է նրանք գնացին հերթական ապրանքի հետևից և գողացա մի սենբեռնար, բայց նա ընկավ մեքենայից բայց նրա բախտը բերեց, որովհետև շունը ընկավ Նյուտոնների ընտանիք, որտեղ շնին դեմ էր միայն հայրը։ Բայց մեկ է անասնաբույժը ուժում է ունենալ այդ շանը։


== Դերերում ==


== Նկարահանող խումբ ==
Ռեժիսոր - Բրայան Լևանտ
Սցենարիստ - Ջոն Խյուզ, Հոլդենս Էմի
Պրոդյուսեր - Մայքլ Գրոս, Շելդոն Կան, Ջոյ Մեջիք
Օպերատոր - Վիքտոն Քեմպեր
Կոմպոզիտոր - Մայքլ Թավերա, Ռենդի Էդելման, Չաք Բերի


== Հետաքրքիր փաստեր ==
ֆիլմի պրեմիերան կայացել է 1992 թվականին ապրիլի 3-ին
Ֆիլի երգը գրել է Ռենդի Էդելմանը


== Ծանոթագրություններ ==


== Արտաքին հղումներ ==
Beethoven(անգլ.) ֆիլմը Internet Movie Database կայքում
Պարատիֆեր

Պարատիֆեր՝ աղիքային վարակիչ հիվանդությունների խումբ։ Հարուցիչները Salmonella խմբի միկրոօրգանիզմներն են։ Տարբերում են A և В պարատիֆեր, որոնք պատճառագիտությամբ և կլինիկական դրսևորմամբ նման են որովայնային տիֆին և պարատիֆ, որն ընթանում է սննդային տոքսիկոինֆեկցիաների ձևով (վարակի աղբյուր խոշոր եղջերավոր անասուններն են, խոզերը են։ Մարդիկ վարակվում են հիվանդը կենդանիների միսը թերեփած վիճակում օգտագործելուց)։ А և В Պրատիֆերի դեպքում վարակի աղբյուրը հիվանդ կամ բացիլակիր մարդն է։ Ի տարբերություն որովայնային տիֆի, Պարատիֆից հետո բացիլակրությունն առավել հաճախ է հանդիպում, սակայն կարճատև է։ Պարատիֆերի հարուցիչները օրգանիզմից արտաթորվում են կղանքի, մեզի միջոցով և կայուն են արտաքին միջավայրում (կաթի մեջ 18—20° պահպանվում են մինչև 10 օր, հողում՝ մի քանի ամիս)։ Վարակը փոխանցվում է ջրի, սննդամթերքների, ճանճերի, վարակված առարկաների միջոցով։ Գաղտնի շրջանը 3 օրից մինչև 2 շաբաթ է։ Ի տարբերություն որովայնային տիֆի, Պարատիֆերի սկիզբը սուր է, ընթացքը թեթև և կարճատև։ Հիմնական ախտանշաններն են՝ դող, սրտխառնոց, փսխում, գլխացավ, ջերմաստիճանի բարձրացում մինչև 39 С, հաճախ՝ լուծ։ Ախտորոշումը հիվանդության սկզբնական շրջանում կատարվում է արյան, այնուհետև մեզի և լեղու մեջ հարուցիչների հայտնաբերմամբ։


== Ծանոթագրություններ ==
(2257) Կաարինա

(2257) Կաարինա (անգլ.՝ Kaarina), աստերոիդ աստերոիդների հիմնական գոտում։ Հայտնաբերվել է 1939 թվականի օգոստոսի 18-ին Հեյկի Ալիկոսկիի կողմից Տուրկուում։
Միջին հեռավորությունը Արեգակից կազմում է 2,488307 ա. մ., առավելագույնը մոտենում է 1,8946 ա. մ. հեռավորության վրա և հեռանում 3,082 ա. մ.։ Արեգակի շուրջ մեկ ամբողջական պտույտ է կատարում 1433,69 երկրային օրվա ընթացքում, իր ուղեծրով շարժվելով միջինում 0,251101 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2257) Կաարինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(2196) Էլիկոտ

(2196) Էլիկոտ (անգլ.՝ Ellicott), աստերոիդ աստերոիդների գոտու արտաքին մասում։ Հայտնաբերվել է 1965 թվականի հունվարի 29-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 3,438767 ա. մ., առավելագույնը մոտենում է 3,2592 ա. մ. հեռավորության վրա և հեռանում 3,6183 ա. մ.։ Արեգակի շուրջ մեկ ամբողջական պտույտ է կատարում 2329,18 երկրային օրվա ընթացքում, իր ուղեծրով շարժվելով միջինում 0,154561 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,31° անկյուն։
Էլիկոտ աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2196) Էլիկոտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գեղեցիկ հայկական քիթը (նկար)

Գեղեցիկ հայկական քիթը,
Էդգար Շահինի հոգեբանական նկարներից։ Պատկերված են երկու ֆրանսուհու և արծվաքիթ հայուհու հոգեբանական նկարագրերը։ Սևի և սպիտակի կոնտրաստները նկարին տալիս են բարձր որակ։


== Նկարագրություն ==
Հայուհու դեմքն արտահայտում է անակնկալի եկած մարդու զարմանք, զգաստ անտարբերություն, մի փոքր վրդովմունք, մինչդեռ ֆրանսուհիների արտահայտությունը ուրախ է, ինքնաբուխ, անկաշկանդ։
Տիպերն ընտրված են կյանքից, նրանց շարժումները անբռնազբոս են, բնական է նրանց ծիծաղը, իսկ կոմպոզիցիան` դինամիկ։


== Արձագանքներ ==
Շահինի արտահայտչական միջոցները այնքան բազմազան են ու անսպառ, որ չի վրիպել եվրոպացի արվեստաբանների ուշադրությունից։ Այդ մասին Հանրի Մարքրին հիացմունքով գրել է.


== Ծանոթագրություններ ==
Սեդա Թումանյան

Սեդա Թումանյան նաև Սեդա-Հայկանուշ Թումանյան (1905, Թիֆլիս, Ռուսական կայսրություն - 1988), հայ գյուղատնտես և թարգմանչուհի։
Բանաստեղծ Հովհաննես Թումանյանի դուստրը։


== Անվան պատմությունը ==
Ծննդյան վկայականում Սեդա անվան դիմաց գրված է նաև Հայկանուշ։ Այն մի պատմական հանդիպման արդյունք է, որը տեղի ունեցավ  մինչ աղջկա ծնունդը Անդրանիկ զորավարի և Հովհաննես Թումանյանի միջև։ Իմանալով, որ Թումանյանների ընտանիքում համալրում է սպասվում, Անդրանիկ զորավարն առաջարկում է Հովհաննես Թումանյանին տղա ծնվելու դեպքում, ի նշան իրենց բարեկամության, երեխային կոչել Հայկ՝ իր քեռորդու անունով, ով ընկել էր հերոսի մահով, իսկ աղջկա դեպքում Հայկանուշ՝ ի հիշատակ իր քրոջ վաղամեռիկ դստեր։ Հովհաննես Թումանյանը չի անտեսում իր բարեկամի կամքը, բայց և կատարում է իր ընտանիքի կամքը` նորածնին կոչելով՝ Սեդա-Հայկանուշ։


== Կենսագրություն ==
Սեդա Թումանյանը ծնվել է 1905 թվականին Թիֆլիսում։ Գայանյան օրիորդաց դպրոցն ավարտելուց հետո Սեդան սովորել է Երևանի պետական համալսարանի գյուղատնտեսական ֆակուլտետում և Եսսենտուկիում մասնակցել ռենտգենոլոգիայի դասընթացներին։ Թարգմանել է Պոլ դե Կրայֆի «Միկրոբներ որոնողները» գիրքը, որ պատմում է Կոխի, Պաստերի, Մեչնիկովի մասին։ Սեդան մեծ մասնակցություն է ունեցել Թիֆլիսի իրենց բնակարանից իրերի` Երևան փոխադրման և հուշասենյակների ձևավորման գործում։
Ունեցել է մեկ դուստր` Իրմա անունով։
Մահացել է 1988 թվականին։


== Պատկերասրահ ==


== Աղբյուրներ ==
Հովհաննես Թումանյանի զավակները
Հովհաննես Թումանյանի զավակները Archived 2017-11-14 at the Wayback Machine.
Նյուրնբերգ

Անվան այլ կիրառումների համար տե՛ս՝ Նյուրնբերգ (այլ կիրառումներ)Նյուրնբերգ (գերմ.՝ Nürnberg), քաղաք Գերմանիայում։ Տեղակայված է Բավարիայի կենտրոնական մասում, Պեգնից գետի մոտ։
Կա մի քանի վարկած, թե որտեղից է առաջացել Նյուրնբերգ անունը։ Ամենատարածված վարկածն այն է, որ այդ անունը առաջացել է «nor» բառից, որը թարգմանաբար նշանակում է «քարքարոտ ժայռ»։
Նյուրնբերգն աշխարհում հայտնի է իր Խաղալիքների թանգարանով։ Միջնադարում հենց Նյուրնբերգ քաղաքն էր համարվում խաղալիքների արտադրության կենտրոն։ Նյուրնբերգ քաղաքը հայտնի է նաև որպես Ադոլֆ Հիտլերի ամենասիրելի վայրերից մեկը։
Նյուրնբերգի կարևոր յուրահատկություններից է նաև Սուրբծննդյան շուկան։ Քաղաքի կենտրոնական հրապարակները լցվում են բազմաթիվ առևտրականներով ու կրպակներով, և այդ տոնակատարությունը տևում է 3-4 շաբաթ՝ մինչև Սուրբ Ծնունդ։ Այդ ընթացքում Նյուրնբերգ են այցելում ավելի քան 2 միլիոն զբոսաշրջիկ։


== Հետաքրքիր տվյալներ ==
1835 թվականի դեկտեմբերի 8-ին Նյուրնբերգից Ֆյուրտ երկաթգծով շարժվեց Գերմանիայում առաջին գնացքը։


== Տես նաև ==
Նյուրնբերգյան դատավարություն


== Ծանոթագրություններ ==
Զոնջիկ

Զոնջիկ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Սողոմոն II (Իմերեթի արքա)

Սողոմոն II (վրաց.՝ სოლომონ II) (1772, Քութայիս - փետրվարի 7, 1815(1815-02-07), Տրապիզոն, Օսմանյան կայսրություն), վրաց Բագրատունի արքայատոհմից, եղել է Իմերեթական թագավորության (Արևմտյան Վրաստան) վերջին թագավորը 1789 թվականից մինչև 1810 թվականը` Ցարական Ռուսաստանի կողմից գահընկեց արվելը։
Իր իսկական անունը եղել է Դավիթ։ Եղել է արքայազն Արչիլ Իմերեթու` Սողոմոն I թագավորի եղբոր և Ելենեի` Վրաց թագավոր Հերակլ II-ի դստեր որդին։ Սողոմոն I-ը, ով մահացավ 1784 թվականին առանց ժառանգի, իր եղբորորդի Դավիթին նշանակեց, որպես իրեն հաջորդ։ Սակայն, Սողոմոնի զարմիկ Դավիթ II-ը խոչընդոտում էր իրեն և մեկ ուրիշ մրցակից արքայազն, եթե գահակալեր, որպես արքա և զբաղեցներ գահը, կհանգեցներ քաղաքացիական պատերազմի։ Հերակլ II-ը միջամտեց ի օգուտ իր թոռան և ուղարկեց իր բանակ, հաղթեց Դավիթ II-ին Մարխոջիի ճակատամարտում 1789 թվականի հունիսի 11-ին։ Դավիթը` Արչիլի որդին, գահակալեց որպես Իմերեթի թագավոր Սողոմոն II անվան տակ, բայց Դավիթ II-ը շարունակեց գահի ետ վերադառնալ մինչև իր վերջնական պարտությունը 1792 թվականին։ Սողոմոն II-ը կառավարեց իր մորական պապի` Հերակլ II-ի հովանավորությամբ և շարունակեց Սողոմոն I-ի քաղաքականությունը` սահմանափակելով ֆեոդալական նախարարական ուժերը։
1798 թվականին Հերակլ II-ի մահից և 1800-ին Ռուսաստանի կողմից Քարթլի-Կախեթի (Իմերեթի արևելք) գրավումից հետո Իմերեթում իրավիճակը դարձավ վտանգավոր։ Իր վասալներ` Մեգրելիայի և Գուրիայի իշխանները, անցան Ռուսաստանի պաշտպանության տակ և տարածքային պահանջներ դրեցին արքայական տիրույթների նկատմամբ։ Սողոմոնը փորձում էր օգնություն ստանալ օսմանացիներից և պարսիկներից` ռուսական ոտնձգությունների դեմ։ Այնուամենայնիվ, Վրաստանում ռուսակամ զորքերի հրամանատարը` արքայազն Պավել Ծիծանովը, իր զորքերը տեղափոխեց Իմերեթ և ստիպեց Սողոմոնին 1804-ի ապրիլի 25-ին Էլազնաուրի կոնֆերանսում ընդունել Ռուսաստանի գերիշխանությունը։ Դեռևս Սողոմոնի և Ռուսաստանի միջև հարաբերությունները շարունակում էին լարվել։ 1810-ի փետրվարի 20-ին ռուսական կառավարությունը գահընկեց արեց Սողոմոնին և զորքեր ուղարկեց` կառավարելու երկիրը։ Սողոմոնը փորձում էր վրեժխնդիր լինել համախմբված ժողովրդով ընդդեմ Ռուսաստանի և օգնություն էր խնդրում Թուրքիայից, Պարսկաստանից և Նապոլեոնյան Ֆրասնիայից։ Սողոմոնը պարտվեց և փախավ Օսմանյան կայսրություն` Տրապիզոն, որտեղ 1815 թվականին մահացավ և թաղվեց Նիսսայի Սուրբ Գրեգորի եկեղեցում ։ Սողոմոն II-ի` վրացի վերջին թագավորի մարմինը Տրապիզոնից տեղափոխվեց Գելաթի վանք՝ Վրաստան ։ 
Սողոմոնը ամուսնացած էր Մարիամի` Մեգրելիայի իշխանի աղջկա հետ և երեխա չեն ունեցել։


== Ծանոթագրություններ ==
Թոդ Լաուեր

Թոդ Լաուեր (անգլ.՝ Tod R. Lauer, 1957, Օհայո, ԱՄՆ), ամերիկացի աստղագետ։ Աշխատում է Ազգային օպտիկական աստղագիտության աստղադիտարանում որպես հետազոտող։
Նա անդամակցել է Հաբբլ աստղադիտակի «Լայն տեսադաշտով մոլորակադիտական խցիկի» թիմի անդամ, և հանդիսացել է Նյուկեր թիմի հիմնադիր անդամներից մեկը։
Լաուերի հետազոտական հետաքրքրություններից են գալակտիկաների կենտրոններում զանգվածեղ սև խոռոչների որոնումները, էլիպտիկ գալակտիկաների կառուցվածքը, աստղային բնակչությունները, տիեզերքի մեծ մասշտաբի կառուցվածքները, և աստղագիտական լուսանկարների մշակումը։ Նա է ղեկավարել Մութ էներգիայի տիեզերական աստղադիտակի հետազոտական թիմը, որը հանդիսացել է Լայն տեսադաշտով ինֆրակարմիր աստղադիտակի ստեղծման նախատիպը։ (3135) Լաուեր աստերոիդը անվանվել է Թոդ Լաուերի պատվին։
Լաուերը նաև նկարահանվել է Մերկ գիտություն վավերագրական հեռուստասերիալի էպիզոդներից մեկում։
Նա նաև մասնակվել է Նոր հորիզոններ առաքելության Պլուտոնի թիմին, կիրառելով իր մեծ փորձառությունը, օգնելով թիմին ստանալ Պլուտոնի և Քարոնի առավել որակյալ լուսանկարներ։


== Ծանոթագրություններ ==


== Արտաքին հղումներ ==
Tod Lauer's web page at NOAO Archived 2012-02-11 at the Wayback Machine.
Destiny Team's web pageArchived 2012-11-12 at the Wayback Machine.
Իկսկոե Ուստե

Իկսկոե Ուստե (ռուս.՝ Икское Устье, թաթ.՝ Ык Тамагы), գյուղ Ռուսաստանի, Թաթարստան հանրապետության Մենդելեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 57 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիտակ (թերթ, Ստամբուլ)

Անվան այլ կիրառումների համար տե՛ս՝ Դիտակ (այլ կիրառումներ)«Դիտակ», կրոնական, ուսումնական և քաղաքական շաբաթաթերթ, ապա՝ երկօրյա։ Լույս է տեսել 1870-1874 թվականներին, Կոստանդնուպոլսում։ Խմբագիր՝ Ա․ Ութուճյան։ Կոստանդնուպոլսի հայ ավետարանականների հրատարակություն։ Տպագրել է գրականությանը, մանկավարժությանը և գիտությանը նվիրված հոդվածներ, առողջապահական տեղեկություններ։ Լայն տեղ է հատկացրել կրթությանն ու դաստիարակությանը, գնահատել կնոջ դերը ընտանիքի ամրապնդման գործում, աջակցել իգական կրթական հաստատություններ ստեղծելու ձեռնարկումներին։ Տպագրել է նաև քաղաքական, աշխարհագրական, բևագիտական և այլ լուրեր, արտատպել նյութեր օտար մամուլի էջերից, ծանոթացրել եվրոպական երկրների և քաղաքների պատմությանը։


== Ծանոթագրություններ ==
Սիմոն (գրիչ)

Անվան այլ կիրառումների համար տե՛ս՝ Սիմոն (այլ կիրառումներ)Սիմին (14-րդ դարավերջ), հայ գրիչ։


== Կենսագրություն ==
Ծնվել ու գործել է Երնջակ գավառում։ Հայտնի է Երնջակ քաղաքում (այժմ գյուղ է) 1360 թվականին գրչագրած նրա մի Ավետարանը։


== Գրականություն ==
Կաղապար:Գիրք։ Այվազյան։ Նախիջևան. պատկերազարդ բնաշխարհիկ հանրագիտակ
Չումլաղ

Չումլաղ (վրաց.՝ ჩუმლაყი), գյուղ Վրաստանում։ Գտնվում է Կախեթի մարզի Գուրջաանի շրջանում։


== Դիրք ==
Գյուղը գտնվում է ծովի մակարդակից 420 մետր բարձրության վրա։ Շրջկենտրոն Գուրջաանից հեռու է 4 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 3651 մարդ, մեծամասնությունը՝ վրացիներ (99,3%)։


== Ծանոթագրություններ ==
Սամբոր

Սամբոր (ուկրաիներեն՝ Самбір), քաղաք Ուկրաինայի Լվովի մարզի Սամբորի շրջանում, շրջկենտրոն։
Չճշտված տվյալներով Սամբոր քաղաքում բնակվում էր 36 218 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բելոգրիվոե (գյուղ, Կրոլևեցի շրջան)

Բելոգրիվոե (ուկրաիներեն՝ Білогриве), գյուղ Ուկրաինայի Սումիի մարզի Կրոլևեցի շրջանում։ Հիմնադրվել է 1862 թվականին։
2001 թվականի տվյալներով Բելոգրիվոե գյուղում բնակվում էր 239 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էմիլիյան Ստանև

Էմիլիյան Ստանև (բուլղար․՝ Емилиян Станев, իսկական անուն-ազգանունը՝ Նիկոլա Ստոյանով Ստանև, (փետրվարի 28, 1907(1907-02-28), Վելիկո Տիռնովո, Բուլղարիայի իշխանություն - մարտի 15, 1979(1979-03-15), Սոֆիա, Բուլղարիայի Ժողովրդական Հանրապետություն), բուլղարացի գրող, Բուլղարիայի մշակույթի ազգային գործիչ (1966), Բուլղարիայի ազգային հերոս (1967), Դիմիտրովյան մրցանակի դափնեկիր (1965), Յորդան Յովկովայի անվան մրցանակակիր (1975)։


== Կենսագրություն ==
Էմիլիյան Ստանևը ծնվել է Վելիկո Տիռնովոյում։ Սովորել է Սոֆիայի գեղարվեստի ակադեմիայում, այնուհետև Սոֆիայի «Ազատ համալսարանի» տնտեսագիտական ֆակուլտետում։ 1932-1944 թվականներին աշխատել է Սոֆիայի քաղաքային վարչությունում, 1945 թվականին եղել է Բուկովեց քաղաքի որսորդական վարչության պետ։ Գրել սկսել է 1933 թվականից։ 1944 թվականից եղել է Բուլղարիայի կոմունիստական կուսակցության անդամ։ 1950-1956 թվականներին եղել է «Գրական ճակատ» շաբաթաթերթի գրական բաժնի պատասխանատուն։ 


== Ստեղծագործություններ ==
«Խաբուսիկ ցոլքեր», 1938։
«Վերջին կռիվ», 1942։
«Խաղաղ մի երեկո», 1947։
«Դեղձերի գող», 1948։
«Երբ սառույցը հալչում է», 1950։
«Իվան Կոնդարև», 1958, 1964։
Избрани разкази и повести, София, 1965.
Търновската царица, София, 1973.
Крадецът на праскови, София, 1973.
Вълкът, София, 1973.
Скот Рейнолдс и непостижимото. София, 1973.
Избранное (в рус. пер. М., 1970).
Похититель персиков. Рассказы и повести, М., 1966.
Чернушка, Повести, М., 1971 и др.


== Մրցանակներ, պարգևներ ==
Բուլղարիայի ազգային հերոս (1967)
«Ոսկե աստղ» մեդալ
Գեորգի Դիմիտրով շքանշան
Դմիտրովյան մրցանակ «Իվան Կոնդարև» վեպի համար (1965)
Բուլղարիայի մշակույթի ազգային գործիչ (1966)
Յորդան Յովկովայի ազգային մրցանակ (1975)
Հանս Քրիստիան Անդերսենի անվան միջազգային մրցանակ, (1979)


== Գրականություն ==
Жечев Т., Э. Станев, в кн.: Эстетика и литература, М., 1966.
Марков Д., Болгарская литература наших дней, М., 1969.


== Ծանոթագրություններ ==


== Արտաքին հղումներ ==
Emiliyan Stanev Museum House in Veliko Tarnovo website Archived 2008-12-03 at the Wayback Machine.
Euphoria (երգ, Լորին)

«Euphoria» (Էյֆորիա), շվեդ երգչուհի Լորինի երգն է Եվրատեսիլ 2012 երգի մրցույթի համար։ Երգի հեղինակներն են Թոմաս Գեսոնը և Պիթեր Բոստրոմը։ Երգը ներկայացվելով Եվրատեսիլ 2012 երգի մրցույթում հաղթել է հավաքելով 372 միավոր, ընդ որում ստանալով մրցույթի պատմության մեջ ամենաշատ 12 միավորները՝ 18 անգամ։
Երգը մինչև այժմ ստացել է 9 պլատինե կարգավիճակ։


== Եվրատեսիլ երգի մրցույթ ==
Լորինը երգը ներկայացնելով Շվեդիայի Եվրատեսիլի ազգային ընտրությանը, մարտի 10-ին վերջնական հաղթող է ճանաչվում ժյուրիի և հեռուստադիտողի քվեարկության արդյունքում և հնարավորություն ստանում ներկայացնել Շվեդիան Եվրատեսիլ 2012-ում, որը կայացել է Ադրբեջանում։
Շվեդիան Եվրատեսիլ 2012-ում ներկայացավ երկրորդ կիսաեզրափակչի ժամանակ 11-րդ համարի ներքո և 172 միավորով եզրափակիչ անցավ առաջինը։ Եզրափակչում Շվեդիան ներկայացավ 17-րդ համարի ներքո և քվեարկության արդյունքում հաղթող ճանաչվեց՝ ստանալով 372 միավոր. ընդ որում 12 միավոր ստացավ 18 երկրից, որը համարվում է մրցույթի պատմության մեջ ամենաշատ 12 միավոր ստացած երկիրը։


== Երգացանկ ==
CD single"Euphoria" (Single version) – 3:00
"Euphoria" (Carli Remix version) – 5:44
"Euphoria" (Alex Moreno Remix version) – 6:39
"Euphoria" (Carli Dub version) – 5:44
"Euphoria" (Alex Moreno Remix radio edit) – 3:23
"Euphoria" (Carli Remix radio edit) – 3:50
"Euphoria" (Instrumental version) – 3:00Digital download"Euphoria" (Single version) – 3:01
"Euphoria" (Karaoke version) – 3:01
"Euphoria" (Instrumental) – 2:59Digital EP – Remixes"Euphoria" (Carli Remix version) – 5:43
"Euphoria" (Alex Moreno Remix version) – 6:39
"Euphoria" (Alex Moreno Remix radio edit) – 3:24
"Euphoria" (Single version) – 3:01Official Promo Remixes"Euphoria (Robin Rocks & Rubio Remix) 6:03
"Euphoria (Lucas Nord Remix) 6:01
"Euphoria (Lucas Nord Remix Radio Edit) 3:49
"Euphoria (Robin Rocks & Rubio Remix) [Radio Edit] 3:47
"Euphoria (Drumapella) 3:01
"Euphoria (Strings Version)	 3:00
"Euphoria (Alex Moreno Remix Radio Edit) 3:25
"Euphoria (Alex Moreno Remix) 6:40
"Euphoria (Martin Wik Remix) 3:20
"Euphoria (Carli Radio Remix) 3:16
"Euphoria (Carli Remix) 5:40
"Euphoria (Tiger & Wolf Remix) 6:43
"Euphoria (Stormby Radio Mix) 3:06
"Euphoria (Stormby Extended Mix) 5:49
"Euphoria (WaWa Radio Edit) 3:13
"Euphoria (Acoustic Strings Version) 4:39
"Euphoria (Acoustic Guitar Version) 3:43
"Euphoria (WaWa Club Mix) 6:07
"Euphoria (7th Heaven Club Mix) 8:41
"Euphoria (Instrumental) 3:04
"Euphoria (DJ Solovey Remix) 5:32
"Euphoria (Acapella Filtered) 3:01


== Հիթ-շքերթներ և հավաստագրումներ ==


== Ծանոթագրություններ ==
«Կոլորադո» ազգային շարժում

«Կոլորադո» ազգային շարժում (իսպ.՝ Movimiento Popular Colorado, MOPOCO), սկզբում Ալֆրեդո Ստրեսսների դիկտատուրայի ընդդիմադիր ուժ, իսկ հետո առանձին անօրինական քաղաքական կազմակերպություն։ Առաջացել է 1959 թվականին, իսկ դիկտատուրայի անկումից հետո, 1989 թվականին վերամիավորվել է Կոլորադո կուսակցությանը։
Օրշեդումկա

Օրշեդումկա (ռուս.՝ Оршедумка), գետ Ռուսաստանում, հոսում է Սանչուրսկի շրջանում Կիրովի մարզում։ Գետաբերանը տեղակայված է Մեծ Կոկշագա գետի աջ ափին՝ 207 կմ հեռավորության վրա։ Գետի երկարությունը 14 կմ է, ավազանի տարածքը 60,8 կմ2։
Գետի ակունքը գտնվում է Լապտևսկի անտառային վայրում, Սանչուրսկայից 26 կմ հյուսիս-արևմուտք։ Գետը հոսում է հարավ-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վոլգա, գետի ենթաավազանը՝ Վոլգա մինչև Կույբիշևսկի հիդրոհանգույց։ Գետի ավազանը՝ Վոլգա մինչև Կույբիշևսկի հիդրոհանգույց։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010400712112100000619
Հիդրոլոգիական ուսումնասիրությունների կոդը - 112100061
Ավազանի կոդը - 08.01.04.007
Հիդրոլոգիական ուսումնասիրությունների հատորի համարը - 12
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(1052) Բելգիկա

(1052) Բելգիկա (անգլ.՝ Belgica), աստերոիդ աստերոիդների հիմնական գոտում։ Հայտնաբերվել է 1925 թվականի նոյեմբերի 15-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,236475 ա. մ., առավելագույնը մոտենում է 1,9152 ա. մ. հեռավորության վրա և հեռանում 2,5577 ա. մ.։ Արեգակի շուրջ մեկ ամբողջական պտույտ է կատարում 1221,64 երկրային օրվա ընթացքում, իր ուղեծրով շարժվելով միջինում 0,294685 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,7° անկյուն։
Բելգիկա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1052) Բելգիկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դեպի Հայք

«Դեպի Հայք» հիմնադրամը (Birthright Armenia) բարեգործական կազմակերպություն է, որը սփյուռքահայ երիտասարդներին առաջարկում է անվճար հայերեն լեզվի դասընթացներ, շրջապտույտներ, սեմինարներ, հյուրընկալ ընտանիքների մոտ օթևանում, բժշկական ապահովագրություն և Հայաստան ճանապարհածախսի փոխհատուցում։


== Կազմակերպության հիմքը ==
«Դեպի Հայք»-ը հիմնադրվել է 2003 թվականին, որպես միջազգային բարեգործական կազմակերպություն։ Ծրագրի նպատակն է՝ զարգացնել և ամրապնդել հայրենիքի ու սփյուռքի երիտասարդների միջև կապերը, վերջիններիս հնարավորություն տալով մասնակցել Հայաստանի առօրյա կյանքին և ներդրում ունենալ հայրենիքի զարգացմանը կամավորական աշխատանքի միջոցով։
Ծրագրի պահանջն է, որ մասնակիցներն ունենան հայկական ծագում, 20-32 տարեկան և Հայաստանում գտնվեն առնվազն երկու ամիս։ Մասնակիցները միայն մեկ անգամ կարող են օգտվել Դեպի Հայքի ճանապարհածախսի փոխհատուցման ծրագրից։ Առ 2012 թ. հիմնադրամը հովանավորել է ավելի քան 650 սփյուռքահայ կամավորների 30 երկրներից։


== Նման կազմակերպություններ ==
Նման կազմակերպությունների շարքին է դասվում Birthright Israel, որն առաջարկում է կրթական ու մշակութային փոխանակում։ Մեկ այլ կազմակերպություն՝ IrishWay անվանումով կազմակերպում է ճանապարհորդության դեպի Իռլանդիա ծագումով իռլանդացի ամերիկյան բարձր դասարանցիների համար։


== Տես նաև ==
Հայ կամավորների միություն


== Ծանոթագրություններ ==


== Տես նաև ==
Official Website
Birthright Armenia - Subject of USC case study "Moving Forward" Archived 2011-10-05 at the Wayback Machine.
Volunteerism in The Homeland, Part I: Redefining Service: Philanthropist Edele Hovnanian
Օլեգ Ստեփանյան

Օլեգ Գրիգորի Ստեփանյան (հունվարի 1, 1946(1946-01-01), Բաքու, Ադրբեջանական ԽՍՀ, ԽՍՀՄ), հայ օդաչու, Արցախյան ազատամարտի մասնակից։ ՀՀ ՊԿ-ում ավիացիայի ներկայացուցիչ (1990)։ Ավարտել է օդաչուների պատրաստման Սիզրանի (Սամարայի մարզ, Ռուսաստան) բարձրագույն ռազմական ուսումնարանը (1969)։ 1969–1976 թվականներին ծառայել է տարբեր շրջաններում և Մոնղոլիայում տեղակայված ԽՍՀՄ զորախմբերում։ 1976–1986 թվականներին աշխատել է «Էրեբունի» օդանավակայանում։ 1991–1992 թվականներին Մի-8 ուղղաթիռի անձնակազմում (հրամանատար) մասնակցել է ՀՀ սահմանամերձ շրջանների և ԼՂ ինքնապաշտպանությանը։ Ընդհանուր թռիչքաժամը ԼՂ, Շահումյան և Գետաշեն կազմել է 92 ժամ։


== Ծանոթագրություններ ==
15 cm sFH 02

15 cm sFH 02, լրիվ անվանումը 15 cm schwere Feldhaubitze 1902 (գերմ.՝ 15 սմ ծանր դաշտային հաուբիցա, 1902 թվական), Առաջին համաշխարհային պատերազմի ժամանակների գերմանական ծանր հաուբիցա, որը մշակվել է 1902 թվականին և ծառայության է անցել 1903 թվականին։


== Կարճ նկարագրություն ==
Գերմանական բանակի այս զենքն առաջինն էր, որտեղ օգտագործվում էր վերադարձի ժամանակակից համակարգը։ Առնվազն 416 նման հաուբիցներ Գերմանիայի տրամադրության տակ էին պատերազմի սկզբում։ SFH 02 հաուբիցի անվիճելի առավելությունը կրակի խտությունն ու շարժունակությունն էին՝  Առաջին համաշխարհային պատերազմի վաղ փուլերում գերմանացիները այդ հաուբիցների շնորհիվ իրենց հաջողությունն ապահովեցին Բելգիայի և Ֆրանսիայի մարտերի դաշտերում։ Ֆրանսիայի և Մեծ Բրիտանիայի բանակներում միջին հեռահարության նման հաուբիցներ չեն եղել։


== Նմանատիպ գործիքներ ==
 Ավստրո-Հունգարիա 15 cm schwere Feldhaubitze M 94
 Մեծ Բրիտանիա BL 6 inch 30 cwt howitzer
 ԱՄՆ 6 դյույմ դաշտային հաուբից M1908


== Ծանոթագրություններ ==


== Գրականություն ==
General Sir Martin Farndale, History of the Royal Regiment of Artillery. Western Front 1914–1918. The Royal Artillery Institution, 1986. ISBN 1-870114-00-0.
Jäger, Herbert. German Artillery of World War One. Ramsbury, Marlborough, Wiltshire։ Crowood Press, 2001. ISBN 1-86126-403-8.


== Արտաքին հղումներ ==
Lovett Artillery Collection
sFH 02 on Landships
List and pictures of World War I surviving 15cm sFH 02 howitzers
Կրուգլիկ (գյուղ, Վալկիի շրջան)

Անվան այլ կիրառումների համար տե՛ս՝ ԿրուգլիկԿրուգլիկ (ուկրաիներեն՝ Круглик), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1650 թվականին։
2001 թվականի տվյալներով Կրուգլիկ գյուղում բնակվում էր 46 մարդ։ Բնակավայրը զբաղեցնում է 2,32 կմ² տարածք։ Բնակչության խտությունը կազմում էր 19,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռամիրո Արիաս

Ռամիրո Արիաս (իսպ.՝ Ramiro Arias, հունվարի 6, 1993(1993-01-06), Տրելյու, Rawson Department, Չուբուտ, Արգենտինա), արգենտինացի ֆուտբոլիստ, «Ալդոսիվի» ֆուտբոլային ակումբի պաշտպան։


== Կարիերա ==
Ռամիրոն «Սան Լորենսո» ֆուտբոլային ակումբի սան է, ընդգրկված է թիմի հիմնական կազմում։ Դեբյուտը իր թիմ տեղի է ունեցել 2014 թվականի մարտի 9-ին ընդդեմ «Գոդոյ-կրուս»։ Այդ խաղը այդպես էլ մնաց միակը Արիասայի համար 2013 թ.-ի ֆինալում։
Հարջորդ խաղը ֆուտբոլիստը խաղացել է Բուենոս Այրեսում։ Խաղը տեղի է ունեցել 2014 թվականի սեպտեմբերի 7-ին ընդդեմ «Ռասիրո Սենտրալ» ֆուտբոլային ակումբի։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Արիսայի վաճակագրությունը Արգենտինայի առաջնությունում
Ֆիրֆոլ

Ֆիրֆոլ (ֆր.՝ Firfol), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2008 թվականի դրությամբ կազմում է 447 մարդ, բնակչության խտությունը` 89.22 մարդ/կմ²: Բնակավայրը զբաղեցնում է 5.01 կմ² տարածք:


== Աշխարհագրություն ==
Գտնվում է Փարիզ քաղաքից 155 կմ արևմուտք, Կան քաղաքից` 55 կմ արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 299 աշխատունակ (15-64 տարեկան)  բնակիչ, որոնցից ակտիվ էին 223-ը, իսկ ոչ ակտիվները` 76: Ակտիվության ցուցանիշը կազմում է 74,6 %: 223 աշխատունակ մարդկանցից աշխատել է 201 անձ (103 տղամարդ և 98 կին): Գործազուրկ են եղել 22 անձ (10 տղամարդ և 12 կին): 76 անաշխատունակներից 24-ը եղել են աշակերտներ կամ ուսանողներ, 38-ը` թոշակառուներ, իսկ 14-ը չեն աշխատել տարբեր պատճառներով:


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աբդուլինո (այլ կիրառումներ)

Աբդուլինո, կարող է վերաբերել՝

Աբդուլինո - գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Աբդուլինո - գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Աբդուլինո - գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Աբդուլինո - գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Աբդուլինո - գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Աբդուլինո - գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Աբդուլինո - գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Կոշ (Բասենի գավառ)

Անվան այլ կիրառումների համար տե՛ս՝ Կոշ (այլ կիրառումներ)Կոշ, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Հասանկալա քաղաքից 26 կմ հյուսիս-արևելք, Թոփդաղ լեռան հյուսիսային բարձրադիր լանջերին, Օլթի գետի ակունքների մոտ։


== Բնակչություն ==
XX դարի սկզբին ուներ 40 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
.tz

.tz Թանզանիայի վերին մակարդակի ազգային դոմենն է։


== Արտաքին հղումներ ==
IANA .tz whois տեղեկություն
Ռոսանա Պաստոր

Ռոսանա Ռաստոր (իսպ.՝ Rosana Pastor, օգոստոսի 7, 1960(1960-08-07), Վալենսիա, Իսպանիա), իսպանացի պետական և քաղաքական գործիչ, Իսպանիայի 11-րդ և 12-րդ գումարման պատգամավորական ժողովի անդամ։


== Կենսագրություն ==
Ռոսանա Ռաստորը ծնվել է 1960 թվականի օգոստոսի 7-ին Իսպանիայի Վալենսիա քաղաքում։ Նախնական կրթությունը ստանալուց հետո սովորել է Վալենսիայի դրամատիկական արվեստի դպրոցում, որտեղ նա ուսանել է Անտոնիո Դիաս Զամորա Ռոմայի մոտ։
Իր աշխատանքային գործունեության մեծ մասը Ռոսանան անցկացրել է, որպես կինոյի և հեռուստատեսության դերասանուհի։ Նաև աշխատել է, որպես թատրոնի դերասանուհի (հիմնականում 2005 թվականին)։
2015-2016 թվականներին Իսպանիայում անցկացված խորհրդարանական ընտրությունների ժամանակ ընտրվել է, որպես Իսպանիայի կորտեսի պատգամավոր։


== Ֆիլմագրություն ==


=== Կինո ===
Qui t'estima, Babel? (1987)
Un negre amb un saxo (1988)
Monte bajo (1989)
Las edades de Lulú (1990)
El hombre de la nevera (1993)
Una chica entre un millón (1994)
Terra i llibertat (1995)
Sólo se muere dos veces (1997)
En brazos de la mujer madura (1997)
Un gesto más (1997)
No se puede tener todo (1997)
A Further Gesture (1997)
Dos mujeres (1998)
The Commissioner (1998)
El árbol de las cerezas (1998)
Coraje (1998)
Sobreviviré (1999)
Un banco en el parque (1999)
Arde, amor (2000)
Leo (2000)
Juana la Loca (2001)
El verano de Anna (2001)
Mi casa es tu casa  (2002)
El refugio del mal (2002)
O Rapaz do Trapezio Voador (2002)
Max Aub: un escritor en su laberinto (2002)
La mujer del emperador (2003)
El coche de pedales (2004)
Cien maneras de acabar con el amor (2004)
Arran de terra (2005)
Arena en los bolsillos (2006)
La bicicleta (2006)
Imaginario (2008)
Tri price o nespavanju (2008)
La conjura de El Escorial (2008)
Un ajuste de cuentas  (2009)
E.S.O. Entidad sobrenatural oculta (2009)
Hora Menos (2011)
Un suave olor a canela (2012)
La herida (2013)
Ovidi, el making of de la pel·lícula que mai es va fer (2016)Կարճամետրաժ ֆիլմերPirañas en cabriolé (1992)
Ábreme la puerta (1995)
La caída del imperio (2001)
Avatar (2005)
Olalla, the Shortfilm (2006)
Palabras y puños (2008)
Genio y figura(2010)
Versus(2011)


=== Հեռուստատեսություն ===
Galeria oberta (1986)
Brigada central (1989)
Flash - Der Fotoreporter  (1993)
Farmacia de guardia (1995)
Dues dones  (1998)
Viento del pueblo: Miguel Hernández (2002)
El comisario (2004)
Amar es para siempre (2005-2013)
Projecte Cassandra (2005)
Cartas de Sorolla  (2006)
Latidos (2006)
The Cheetah Girls 2 (2006)
La princesa del polígono (2007)
Violetes (2008)
U.C.O. (2009)
Mar de plàstic (2011)


== Ծանոթագրություններ ==
Միքայել VIII Պալեոլոգոս

Միքայել VIII Պալեոլոգոս (1224, Նիկիայի կայսրություն - դեկտեմբերի 11, 1282, Թրակիա, Բուլղարիա), կայսր 1261 թվականից։ Պալեոլոգոսների դինաստիայի հիմնադիրը։
Նիկիայի Լասկարիդների կայսրության զորավարներից էր։ 1258 թվականին ընտրվել է Նիկիայի անչափահաս կայսր Հովհաննես IV Լասկարիսի (1258-1261) կայսերակից, իսկ 1259 թվականի սկզբին՝ կայսր։ 1261 թվականին Միքայել VIII-ի զորքերը գրավել են Կ․ Պոլիսը, վերացրել խաչակիրների հիմնած Լատինական կայսրությունը։ Միքայել VIII հռչակվել է Բյուզանդիայի կայսր՝ վերականգնելով 1204 թվականից ընդհատված Բյուզանդական կայսրությունը։ Երկրի ներքին և արտաքին ծանր վիճակից դուրս գալու ելքը համարել է դաշինքը Արևմուտքի հետ՝ դրա անհրաժեշտ պայման դիտելով եկեղեցիների միությունը, որն իրագործվել է 1274 թվականին (պապի գերիշխանությամբ)։ Սակայն միությունը ձևական բնույթ էր կրում, պապը չէր իրագործում իր պարտավորությունները Բյուզանդիայի հանդեպ, իսկ կայսրության տարբեր խավերի ներկայացուցիչները չէին ընդունում միությունը։ Հ. Բարթիկյան
Նիկոլայ Դիմիտրով

Նիկոլայ Էմիլով Դիմիտրով (բուլղար․՝ Николай Емилов Димитров, հոկտեմբերի 15, 1987(1987-10-15), Ռուսե, Բուլղարիա), բուլղարացի նախկին ֆուտբոլիստ, կիսապաշտպան։ Հանդես է եկել Բուլղարիայի ազգային հավաքականում։


== Կենսագրություն ==
Նիկոլայ Դիմիտրովը ծնվել է Ռուսե քաղաքում։ Ֆուտբոլ սկսել է պարապել «Լևսկի» (Սոֆիա) ակումբի երիտասարդական ակադեմիայում։ 2004/05 մրցաշրջանում նա ակումբի հետ նվաճել է չեմպիոնական առաջին տիտղոսը՝ փոխարինման դուրս գալով յոթ խաղում։ Նորամուտը նշել է 2004 թվականի օգոստոսի 6-ին Սոֆիայի «Սլավիա» դեմ հաղթական խաղում՝ 89-րդ րոպեին փոխարինելով Էմիլ Անգելովին։ 2006 և 2007 թվականներին դարձել է Բուլղարիայի չեմպիոն։ 2007 թվականի Բուլղարիայի գավաթակիր է։
2010-2015 թվականներին հանդես է եկել Թուրքիայում՝ խաղալով «Քասըմփաշա», «Սամսունսփոր», «Բոլուսփոր», «Մանիսասփոր» ակումբներում։
2015 թվականի հուլիսի 28-ին ազատ գործակալի կարգավիճակով տեղափոխվել է հունական «Քսանտի» ակումբ, որտեղ խաղացել է մեկ մրցաշրջան։
2016 թվականի սեպտեմբերի 11-ին, կրկին ազատ գործակալի կարգավիճակով, տեղափոխվել է բուլղարական «Սլավիա» (Սոֆիա), որտեղ խաղացել է մի քանի ամիս։
2016 թվականի դեկտեմբերին նա պայմանագիր է կնքել ռուսական «Ուրալի» հետ, որի կազմում անցկացրել է 82 խաղ և դարձել 8 գոլի հեղինակ։ 2020 թվականի ամռանը Դիմիտրովը հեռացել է «Ուրալից» և ավարտել ֆուտբոլիստի կարիերան։


== Կարիերա ազգային հավաքականում ==
Բուլղարիայի ֆուտբոլի ազգային հավաքականում անցկացրել է 12 խաղ, դարձել 1 գոլի հեղինակ։


== Նվաճումներ ==
ԼևսկիԲուղարիայի չեմպիոն՝ 2005/06, 2006/07, 2008/09
Բուղարիայի գավաթակիր՝ 2006/07
Բուղարիայի սուպերգավաթակիր՝ 2006/07ՈւրալՌուսաստանի գավաթի եզրափակչի մասնակից՝ 2016/17


== Ծանոթագրություններ ==


== Արտաքին հղումներ ==
Ֆուտբոլիստի էջը National Football Teams կայքում(անգլ.)
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Թափուր (Կամախի գավառ)

Թափուր, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Կամախ քաղաքից 65 կմ հյուսիս-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գուդանելեբի

Գուդանելեբի (վրաց.՝ გუდანელები), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1040 մետր բարձրության վրա։ Շրջկենտրոն Թիանեթից հեռու է 29 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 50 մարդ։


== Ծանոթագրություններ ==
Սոլենոիդ

Սոլենոիդ (ֆրանսերեն solénoïde, կազմված հունարեն solen "խողովակ, գլան" + eidos "ձև, տեսք" բառերից), մեկուսացված մետաղալարի գլանաձև փաթույթ, կազմված համաչափ քայլով գալարների շերտից։ Եզրն առաջադրել է ֆրանսիացի ֆիզիկոս Անդրե Մարի Ամպերը պարուրաձև փաթույթի համար.Սոլենոիդի երկարությունը զգալիորեն մեծ է տրամագծից։ Ներքին խոռոչի միջին մասում մագնիսական դաշտն ուղղված է սոլենոիդի առանցքին զուգահեռ և համասեռ է։ Մագնիսական դաշտի լարվածությունը համեմատական է հոսանքի ուժին և, որոշ մոտավորությամբ, գալարների թվին։ Սոլենոիդի արտաքին մագնիսական դաշտը նման է ձողաձև մագնիսի դաշտին։ Երբ սոլենոիդի ներքին խոռոչի մեջ երկաթե միջուկ է դրվում, վերջինս մագնիսանում է հոսանքի դաշտով և մագնիսական ինդուկցիայի հոսքը սոլենոիդում խիստ աճում է (էլեկտրամագնիս)։


== Ծանոթագրություններ ==
Դոբրի (գյուղ, Ռոսլավլսկի շրջան)

Դոբրի (ռուս.՝ Добрый), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
«Հայաստան» տաղավար (Մոսկվա)

«Հայաստան» տաղավար, Ժողովրդական տնտեսության ձեռքբերումների ցուցադրության 68-րդ տաղավարը, որը կառուցվել է 1952-1954 թվականներին։


== Պատմություն ==

Տաղավարը կառուցվել է 1952-1954 թվականներին ՝ ճարտարապետներ Ռուդոլֆ Կլիքսի և Վ․ Մ․ Տաուշկանովի նախագծով։ Ի սկզբանե կրել է «Սիբիր» անվանումը։
Կառույցն ունի վեցանկյուն կառուցվածք։ Կենտրոնական ճակատն առանձնանում է բարձր վեցանկյուն սյունասրահով։ Վեց սյուներից յուրաքանչյուրի վրա տեղադրված են հարթաքանդակներ, որոնց վրա պատկերված են որսորդի, մեքենայացնողի, կոլտնտեսուհու, անասնաբույծի, գյուղատնտեսի և հանքափորի լուսանկարներ։ Գլխավոր ճակատը պսակված է ճարտարապետական քանդակներով, որոնց վրա պատկերված են խուրձ ու առատության եղջյուրը։ Նախագծի առաջնային տարբերակի համաձայն, սյունասրահը պետք է ունենար դարպաս դեպի ներքին բակ, որից, արդյունքում, որոշվեց հրաժարվել՝ տաղավարի ցուցադրական հատվածի մեծացման նպատակով։ Բակը ծածկվել է գմբեթով և դարձել տաղավարի կենտրոնական սրահը։ Նախասրահի վրա առկա է «Սիբիր» գրվածքը (նկարիչներ՝ Կ․ Ն․ Շեկոտով, Կ․ Պ․ Բելով, Ե․ Պ․ Սոլովյով, Ն․ Ֆ․ Կլիկուշին և Ա․ Մ․ Դուբրովսկի)՝ զարդարված տոնածառի ճյուղերի, կենդանիների և թռչունների պատկերներով, որոնք բնակվում են Սիբիրի անտառներում։
Տաղավարի առաջին ցուցադրությունը նվիրված է եղել Սիբիրի գյուղատնտեսության և արդյունաբերական շրջանների ձեռքբերումներին՝ հատկապես Ալթայի և Կրասնոյարսկի երկրամասերին, Տյումենի, Օմսկի, Նովոսիբիրսկի, Տոմսկի, Կեմերովոյի և Իրկուտսկի մարզերին, ինչպես նաև Տիվայի ինքնավար մարզին։ Ցուցադրության ժամանակ լուսաբանված հիմնական թեմաները նվիրված են եղել նոր հողերի յուրացմանը, ինչպես նաև մեքենայացմանը և էլեկտրականացմանը։ 1959 թվականին տաղավարի թեմատիկան ամբողջությամբ փոփոխվել է, իսկ տաղավարը վերանվանվել «ՌԽՍՖՀ գյուղատնտեսություն»։ 1964 թվականին տաղավարը կոչվել է «Վառելիքի արդյունաբերություն», իսկ 1967 թվականից՝ «Ածխի արդյունահանում»։ 1977 թվականին տաղավարում բացվել է Էստոնական Խորհրդային Սոցիալիստական Հանրապետության ցուցադրությունը։
2003 թվականից տաղավարում գործում է Հայաստանի Հանրապետության առևտրային ցուցադրության կենտրոնը և «Արարատ» հայկական ռեստորանը։


== Ծանոթագրություններ ==


== Գրականություն ==
Рогачёв, А. В. Великие стройки социализма. — М.: Центрполиграф, 2014. — С. 295—396. — 480 с. — ISBN 978-5-227-05106-6
Зиновьева, О. А. Восьмое чудо света. ВСХВ–ВДНХ–ВВЦ. — М.: Центрполиграф, 2014. — 352 с. — ISBN 978-5-227-05083-0
Нефёдов П., Коробьина И. Путеводитель по ВДНХ. — М.: ABCdesign, 2014. — 240 с. — ISBN 978-5-4330-0033-9


== Արտաքին հղումներ ==
Павильон «Армения» на официальном сайте ВДНХ
Павильон «Армения» на сайте «Достопримечательности Москвы»
Տրեպելնոե

Տրեպելնոե (ուկրաիներեն՝ Трепельне), ավան Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Տրեպելնոե ավանում բնակվում էր 107 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(7034) 1994 YT2

(7034) 1994 YT2, աստերոիդ աստերոիդների հիմնական գոտում։ Հայտնաբերվել է 1994 թվականի դեկտեմբերի 25-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,280494 ա. մ., առավելագույնը մոտենում է 2,1403 ա. մ. հեռավորության վրա և հեռանում 2,4207 ա. մ.։ Արեգակի շուրջ մեկ ամբողջական պտույտ է կատարում 1257,89 երկրային օրվա ընթացքում, իր ուղեծրով շարժվելով միջինում 0,286194 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7034) 1994 YT2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հրանոթային համազարկ (նկար)

«Հրանոթային համազարկ» (հոլ.՝ Het kanonschot), գեղանկար, պատկանում է հոլանդացի ծովանկարիչ Վիլլհելմ վան դե Վելդեի վրձնին։ Նկարել է մոտավորապես 1680-ական թվականներին։ Պահպանվում է Ամստերդամի Ազգային պատկերասրահում (№SK-C-244):


== Նկարագրություն ==
Վիլլհելմ վան դե Վելդե կրտսերը եղել է իր ժամանակի հայտնի  ծովանկարիչներից մեկը։ Իր հոր՝ Վիլլհելմ վան դե Վելդե ավագի պես նա ևս սիրում էր նկարել ծովային տեսարաններ։ Նրա ուշադրությունից ոչ մի դետալ չի վրիպել՝ անկախ նրանից նավը իրականում եղել է բնօրինակի մեջ, թե՝ ոչ։ Սակայն հեղինակը այնքան էլ քմահաճ չի եղել ծովի ու երկնքի հարցում։
Այս նկարում հեղինակը նկարել է ծովի բացարձակ հանգիստ վիճակ։ Առագաստը դանդաղ կայմից իջնում է ներքև։ Ծովի մակերևույթը հանգիստ շարժվում է, օրը պարզ, արևոտ է։ Նավի մոտ երևում է հրավառության համար նոր արձակած ռումբի ծուխը։
1854 թվականին Ադրիան վան Հոփը (1778—1854) նկարը կտակում է Ամստերդամ քաղաքին։ 1885 թվականից այն Ամստերդամի Ազգային պատկերասրահում է։


== Ծանոթագրություններ ==


== Գրականություն ==
Марлейн Доминикус-Ван Суст. Rijksmuseum Amsterdam. Шедевры. Путеводитель. — Amsterdam: Rijksmuseum Amsterdam, 2009. — 144 с. — ISBN 8-716074-020098


== Արտաքին հղումներ ==
Թանգարանի կայք(անգլ.)
Աստերոիդների ցանկ (254501-254600)

Աստերոիդների ցանկ (254401-254500)  • Աստերոիդների ցանկ  • Աստերոիդների ցանկ (254601-254700)
 Աստերոիդների ցանկ (254401-254500)  • Աստերոիդների ցանկ  • Աստերոիդների ցանկ (254601-254700)